4.0 การประกอบธุรกิจของแต่ละสายผลิตภัณฑ์/กลุ่มธุรกิจ

  4.1 กลุ่มการผลิต

  4.1.1 ลักษณะผลิตภัณฑ์

ก) ผลิตภัณฑ์

ผลิตภัณฑ์ในกลุ่มนี้สามารถแยกได้เป็น 6 ประเภทดังนี้

1.  สายไฟฟ้าตัวนำอลูมิเนียม

2.  สายไฟฟ้าตัวนำทองแดง

3.  สายไฟฟ้าแรงดันสูง

4.  สายเคเบิ้ลโทรศัพท์

  5. สายเคเบิ้ลใยแก้วนำแสง

  6. ลวดทองแดงอาบน้ำยา

ข) ยอดขายของบริษัทฯ และบริษัทย่อยจำแนกตามสายการผลิต

+------------------------+-----------+---------------------------------+
| ผลิตภัณฑ์                 | ยอดขาย    | ลักษณะของผลิตภัณฑ์                  |
|                        | (%)       |                                 |
+------------------------+-----------+---------------------------------+
|                        | ปี 2552    |                                 |
+------------------------+-----------+---------------------------------+
| ผล                     | 6.54      | -   สายอลูมิเนียมแกนเหล็ก           |
| ิตภัณฑ์สายไฟฟ้าตัวนำอลูมิเนียม |           |                                 |
|                        |           | -   สายอลูมิเนียมเปลือย             |
|                        |           |                                 |
|                        |           | -   สายอลูมิเนียมหุ้มพีวีซี             |
+------------------------+-----------+---------------------------------+
| ผ                      | 18.08     | -   สายอาคาร (THW, NYY, VSF)    |
| ลิตภัณฑ์สายไฟฟ้าตัวนำทองแดง |           |                                 |
|                        |           | -   สายทองแดงเปลือย              |
+------------------------+-----------+---------------------------------+
| ผลิตภัณฑ์สายไฟฟ้าแรงดันสูง   | 6.86      | -   สายแรงสูงตัวนำอลูมิเนียม SAC     |
|                        |           |                                 |
|                        |           | -                               |
|                        |           |    สายตัวนำทองแดงหุ้มด้วยฉนวนครอสลิ้ง |
|                        |           |     พีอี พันเทปทองแดง              |
|                        |           |     และเปลือกนอกพีวีซี แรงดัน 12/20  |
|                        |           |     กิโลโวลต์ 24 กิโลโวลต์, 115     |
|                        |           |     กิโลโวลต์                     |
+------------------------+-----------+---------------------------------+
| ผลิตภัณฑ์สายเคเบิ้ลโทรศัพท์   | 15.37     | -   สายดรอปไวร์                  |
|                        |           |                                 |
|                        |           | -   สายเคเบิ้ลโทรศัพ               |
|                        |           | ท์สำหรับเดินภายนอกชนิดมีสายสะพานในตัว |
|                        |           |                                 |
|                        |           | -   สายเคเบิ้ลโทรศัพท์สำหรับเดินภายใน |
|                        |           |     ชนิดทองแดงไม่ชุบดีบุก            |
|                        |           |                                 |
|                        |           | -   สายเคเ                      |
|                        |           | บิ้ลโทรศัพท์สำหรับเดินใต้ดินชนิดมีสารกันน้ำ |
+------------------------+-----------+---------------------------------+
| ผล                     | 3.63      | -   Single/Multi Fiber optics   |
| ิตภัณฑ์สายเคเบิ้ลใยแก้วนำแสง |           |                                 |
+------------------------+-----------+---------------------------------+
| ผลิตภัณฑ์ลวดทองแดงอาบน้ำยา | 49.52     | -   สายลวดทองแดงอาบน้ำยา         |
+------------------------+-----------+---------------------------------+
| รวม                    | 100.00    |                                 |
+------------------------+-----------+---------------------------------+
|                        |           |                                 |
+------------------------+-----------+---------------------------------+

ผลิตภัณฑ์ส่วนใหญ่ในกลุ่มการผลิตของบริษัทฯ ได้แก่ ผลิตภัณฑ์ลวดทองแดงอาบน้ำยา
ซึ่งจำหน่ายให้แก่ลูกค้า ภาคเอกชนและส่งออกต่างประเทศ ส่วนสายไฟฟ้า สายเคเบิ้ล
และสายเคเบิ้ลใยแก้วนำแสง ส่วนใหญ่จำหน่ายให้แก่หน่วยงาน
ภาครัฐวิสาหกิจผู้ดูแลกิจการสาธารณูปโภคเป็นหลัก เช่น กฟผ กฟภ และ กฟน
รวมถึงหน่วยงานรัฐวิสาหกิจที่แปรรูปแล้วได้แก่ บมจ. ทีโอที เป็นต้น

4.1.2 การตลาดและภาวะการแข่งขัน

 ก) กลยุทธ์ทางการตลาด

บริษัทฯ ได้มุ่งเน้นส่งเสริมการตลาด 4 ด้านหลัก เพื่อให้บรรลุถึงเป้าหมายที่วางไว้ได้แก่

1. ด้านผลิตภัณฑ์

บริษัทฯ ได้ดำเนินการผลิต สายไฟฟ้าแรงดันต่ำ สายไฟฟ้าแรงดันสูง สายโทรคมนาคม
สายเคเบิ้ลใยแก้วนำแสง และลวดทองแดงอาบน้ำยา
ให้มีคุณภาพตามมาตรฐานทั้งในและต่างประเทศ เช่น มาตรฐานผลิตภัณฑ์อุตสาหกรรม (มอก.)
ของประเทศไทย, IEC ตามมาตรฐานสากล, BS ตามมาตรฐานของประเทศอังกฤษ, ASTM
ตามมาตรฐานของอเมริกา เป็นต้น อีกทั้งยังได้รับการรับรองผลิตภัณฑ์
จากหน่วยงานราชการและสถาบันที่น่าเชื่อถือ ต่างๆ ดังนี้

-   ใบอนุญาตทำผลิตภัณฑ์สายไฟฟ้า มอก. 11-2531, มอก.85-2548, มอก. 293-2541,
    มอก.2202-2547 และใบอนุญาตแสดงเครื่องหมายมาตรฐานผลิตภัณฑ์สายไฟฟ้า
    มอก.64-2517, มอก.838-2531, มอก.2143-2546 เป็นต้น

-   ใบรับรองผลการทดสอบสายแรงดันสูง 69 KV. และ 115 KV. จากคณะวิศวกรรมศาสตร์
    จุฬาลงกรณ์มหาวิทยาลัย และสถาบันเทคโนโลยีพระจอมเกล้าเจ้าคุณทหารลาดกระบัง

-   ใบอนุญาต (Licence) ของผลิตภัณฑ์สายทนไฟจาก TUV SUD PSB Pte. Ltd. สิงคโปร์

จากการที่ผลิตภัณฑ์ชนิดต่างๆ ของบริษัทฯ
ได้รับการรับรองดังกล่าวข้างต้นจะเป็นการสร้างความมั่นใจให้แก่ลูกค้า
ในการพิจารณาเลือกใช้ผลิตภัณฑ์ของบริษัทฯ ได้เป็นอย่างดี

2. ด้านราคา

ในปีที่ผ่านมา แม้เศรษฐกิจโดยรวมของประเทศยังไม่ดีขึ้น
เนื่องจากผลกระทบทั้งจากภายในและภายนอกประเทศ บริษัทฯ ได้พยายามปรับแผนงาน
เพื่อเป็นการเพิ่มยอดขาย แต่ด้วยความผันผวนของราคาวัตถุดิบ, วัสดุต่างๆ และราคาน้ำมัน
ที่ปรับตัวเพิ่มสูงขึ้น ทำให้มีการแข่งขันกันอย่างรุนแรง
ส่งผลให้ลูกค้าบางส่วนชะลอการตัดสินใจสั่งซื้อสินค้า บริษัทฯ
ต้องปรับลดราคาสินค้าลงเพื่อสามารถแข่งขันในตลาดได้ ถึงแม้บริษัทฯ
จะต้องแบกรับต้นทุนสินค้าที่เพิ่มขึ้น และอัตรากำไรขั้นต้นลดลงแต่ยังคงไว้ซึ่งมาตรฐานของผลิตภัณฑ์
และประสิทธิภาพการผลิตอย่างต่อเนื่อง โดยมุ่งเน้นการควบคุมต้นทุนค่าใช้จ่ายมา โดยตลอด

3. ด้านช่องทางการจำหน่าย

บริษัทฯ มีนโยบายที่จะขยายตลาดให้ครอบคลุมทั่วประเทศ และเพิ่มส่วนแบ่งการตลาด
โดยมุ่งเน้นการขายให้แก่กลุ่มผู้รับเหมางานระบบไฟฟ้า, ผู้แทนจำหน่ายเดิม
และผู้แทนจำหน่ายรายใหม่ที่มีศักยภาพสูง
รวมทั้งได้เพิ่มช่องทางการจัดจำหน่ายผ่านห้างค้าปลีกขนาดใหญ่ (Modern Trade) อาทิเช่น
ห้างโฮมเวิร์ค (Home Work) ห้างโฮมโปร (Home Pro) เพื่อให้ลูกค้าได้รู้จักผลิตภัณฑ์ของบริษัทฯ
แพร่หลายมากขึ้น

4. ด้านการส่งเสริมการขาย

บริษัทฯ ได้ทำการโฆษณาประชาสัมพันธ์ผลิตภัณฑ์ผ่านสื่อต่างๆ ที่เกี่ยวข้องกับอุตสาหกรรมสายไฟฟ้า
อาทิเช่น วารสารสมาคมช่างเหมาไฟฟ้าและเครื่องกลไทย (Thai Electrical & Mechanical
Contractors) ซึ่งจะถึงกลุ่มเป้าหมายโดยตรง พร้อมทั้ง เปิดโอกาสให้ กลุ่มตัวแทนจำหน่าย
กลุ่มผู้รับเหมาระบบไฟฟ้า กลุ่มวิศวกรผู้ควบคุมงานและออกแบบงานระบบไฟฟ้า
ได้มีเข้าเยี่ยมชมโรงงานเพื่อให้เห็นและเกิดความมั่นใจในกระบวนการผลิตและกระบวนการทดสอบของบริษัทฯ
นอกจากนี้บริษัทฯ ได้เข้าร่วมงานแสดงสินค้าต่างๆ ที่เกี่ยวข้องกับผลิตภัณฑ์ของบริษัทฯ เช่น
งานแสดงสินค้าของสมาคมช่างเหมาไฟฟ้าและเครื่องกลไทย อีกทั้งได้จัดกิจกรรมแสดงสินค้า (Road
Show) ในจังหวัดใหญ่ๆ เช่น จังหวัดเชียงใหม่ จังหวัดระยอง เพื่อเป็นการขยายกลุ่มลูกค้า
และให้ผลิตภัณฑ์ของบริษัทฯ เป็นที่รู้จักมากขึ้น

สำหรับงานต่างประเทศโดยเฉพาะในประเทศเวียดนาม, มาเลเซีย, ออสเตรีย และลาว
ในปีที่ผ่านมา บริษัทฯ
ได้เผชิญกับสภาวะการณ์แข่งขันกับสินค้าที่ผลิตจากประเทศที่มีต้นทุนผลิตด้านแรงงานที่ต่ำกว่า
ทำให้บริษัทฯ มียอดส่งออกลดลง

หลังจากที่ SFO ได้รับการรับรองระบบการจัดการด้านสิ่งแวดล้อม ISO 14001 : 2000 แล้ว SFO
ยังคงมุ่งมั่นที่จะรักษาสภาพแวดล้อมและความปลอดภัยต่อผู้ใช้สายเคเบิ้ลของบริษัทฯ
อย่างต่อเนื่องต่อไป โดยได้จัดทำข้อมูลความปลอดภัยของผลิตภัณฑ์เคเบิ้ลใยแก้วนำแสง (MSDS)
ซึ่งเป็นเอกสารประชาสัมพันธ์ แจ้งให้ลูกค้าทราบถึงการใช้เคเบิ้ลอย่างถูกต้องและปลอดภัย
พร้อมกับคำนึงถึงการรักษาสิ่งแวดล้อมด้วย

กลยุทธ์ทางการตลาดของบริษัทฯ มีดังนี้

• เพิ่มยอดจำหน่ายให้แก่หน่วยงานเอกชนและรัฐวิสาหกิจ มากขึ้นกว่าปีที่ผ่านมา โดยในส่วนของ
CTW เป้าหมายหลักสำหรับปี 2552 คือ พยายามขยายตลาดภาคเอกชนให้มากขึ้น
ซึ่งสัดส่วนการขายให้ลูกค้าภาคเอกชนอยู่ที่ร้อยละ 67.25
ในขณะที่ยอดจำหน่ายให้แก่ลูกค้าภาครัฐวิสาหกิจอยู่ที่ร้อยละ 32.55
ของยอดจำหน่ายทั้งหมดของบริษัทฯ นอกจากนี้บริษัทฯ
ได้ปรับปรุงกฎเกณฑ์ระเบียบการชำระเงินต่างๆ
เพื่อให้สะดวกต่อการจำหน่ายสินค้าให้แก่ลูกค้าภาคเอกชนในประเทศให้ มากขึ้นด้วย

• เพิ่มยอดจำหน่ายส่งออก และพยายามเพิ่มช่องทางการส่งออก
โดยรักษาระดับคุณภาพสินค้าของบริษัทฯ
ให้ได้มาตรฐานสากลเพื่อเพิ่มศักยภาพในการแข่งขันในตลาดต่างประเทศ ทั้งนี้ PTEWC
เป็นบริษัทย่อยที่สามารถส่งออกได้ทั้งหมดของยอดจำหน่าย

• มุ่งเน้นขยายตัวแทนจำหน่ายที่มีความสามารถเพิ่มขึ้น ทั้งในกรุงเทพฯ และต่างจังหวัดที่สำคัญๆ
ซึ่งจะเป็นตัวแทนจำหน่ายในแต่ละภูมิภาค

• ขยายฐานลูกค้ากลุ่มใหม่ๆ โดยการนำเสนอผลิตภัณฑ์แก่ลูกค้ากลุ่มต่างๆ ดังนี้ กลุ่มปิโตรเคมิคอล,
กลุ่มโรงกลั่นน้ำมัน, หน่วยงานศูนย์ราชการ เป็นต้น

• เข้าร่วมแข่งขันประกวดราคาในโครงการใหญ่ๆ ของภาคเอกชนมากขึ้น ทั้งนี้ยอดขายส่วนใหญ่ของ
กลุ่มบริษัทฯ เป็นการจำหน่ายให้แก่ลูกค้าภาคเอกชน

•
พยายามรักษาสัมพันธภาพที่ดีกับหน่วยงานรัฐวิสาหกิจและสร้างสัมพันธ์ที่ดีกับลูกค้าทั่วไปอย่างสม่ำเสมอ

• ปรับปรุงการให้บริการ และการส่งมอบสินค้าให้มีประสิทธิภาพและรวดเร็วขึ้น

• ขยายตลาด โดยการพัฒนาผลิตภัณฑ์ใหม่ ออกสู่ตลาดสายไฟฟ้า สายเคเบิ้ล ได้แก่สาย LAN (UTP
CAT 5E) และ COAXIAL CABLES และ Instruments Cables เป็นต้น

• วางนโยบายในการจัดตั้งตัวแทนจำหน่าย (Agent) นโยบายการขาย และส่งเสริมการขาย
ตลอดจนพัฒนา ช่องทางการจัดจำหน่ายต่างๆ

• SFO ได้ปรับสถานะจากการเป็นผู้ผลิตและจำหน่าย
โดยเพิ่มการบริการวางระบบโซลูชั่นด้านเทคโนโลยีสารสนเทศและการสื่อสารโทรคมนาคมหรือ SI
(System Integrator) ตั้งแต่การรับเหมา ออกแบบ
ติดตั้งระบบเทคโนโลยีสารสนเทศและการสื่อสารทำให้ SFO จำหน่ายสายเคเบิ้ลใยแก้วนำแสง
(Optic Fiber Cable หรือ OFC) เพิ่มมากขึ้นจากโครงการต่างๆ
ซึ่งจากเดิมสายเคเบิ้ลใยแก้วนำแสง (OFC)
จะถูกจัดหาใช้งานในลักษณะโครงการจ้างเหมาแบบเบ็ดเสร็จ (Turn-Key Project) เท่านั้น
อีกทั้งช่วยสร้างมูลค่าเพิ่ม (Value Added) ที่ SFO จะได้รับจากการติดตั้ง
และอุปกรณ์อื่นที่ใช้ในโครงการ นั้นๆ ด้วย

  ช่องทางการจัดจำหน่าย

บริษัทฯ และ SFO มียอดจำหน่ายให้แก่หน่วยงานรัฐวิสาหกิจ ภาคเอกชน และยอดส่งออก สำหรับปี
2550 ถึง ปี 2552 คิดเป็นสัดส่วนร้อยละดังต่อไปนี้

  ----------- --------- --------- --------- --------- ---------- ----------
              จรุงไทย                        SFO                  

              2550      2551      2552      2550      2551       2552

  รัฐวิสาหกิจ    47.12     31.73     32.55     0.67      0.45       14.14

  เอกชน       51.52     66.51     67.25     69.75     65.66      74.42

  ส่งออก       1.36      1.76      0.20      29.58     33.89      11.44

  รวม         100.00    100.00    100.00    100.00    100.00     100.00
  ----------- --------- --------- --------- --------- ---------- ----------

  SPEWC มียอดจำหน่ายภายในประเทศร้อยละ 100 โดยส่วนใหญ่จำหน่ายให้แก่ลูกค้าภาคเอกชน

  PTEWC มียอดส่งออกทั้งหมดร้อยละ 100

  หน่วยงานรัฐวิสาหกิจ : การประกวดราคาในปี 2552 ที่ผ่านมา หน่วยงานรัฐวิสาหกิจ
  ใช้วิธีประมูลงานทาง อินเทอร์เน็ต (E-Auction)
  เพื่อให้สอดคล้องกับนโยบายการจัดซื้อจัดหาทางอินเทอร์เน็ต (E-Procurement) ของภาครัฐ
  โดยแบ่งเป็นการซื้อสินค้าสำเร็จรูป การว่าจ้างผลิตภายในประเทศ
  และวิธีการสอบราคาในกรณีวงเงินไม่เกิน 2 ล้านบาท
  โดยยังคงใช้วิธีการประมูลโดยตรงตามนโยบายการสนับสนุนอุตสาหกรรมภายในประเทศของภาครัฐ

  ภาคเอกชน : โดยการจำหน่ายตรงให้แก่ตัวแทนจำหน่าย ผู้แทนจำหน่ายอุปกรณ์ไฟฟ้า ผู้รับเหมา
  รายใหญ่ ผู้รับเหมาโครงการ ลูกค้าทั่วไปที่มีฐานะการเงินมั่นคง และเครดิตดี
  โดยหากเป็นกลุ่มลูกค้าใหม่ต้องใช้หลักทรัพย์ค้ำประกัน เงินสด หรือแคชเชียร์เช็ค
  ซึ่งเป็นการลดความเสี่ยงให้แก่บริษัทฯ นอกจากนี้ยังมีลูกค้าโครงการ (Project)
  ที่รับเหมาช่วงจากรัฐบาล ใช้วิธีประมูลงานผ่านทางอินเทอร์เน็ต (E-Auction) ด้วย
  จากการที่ตลาดมีการแข่งขันด้านราคากันอย่างรุนแรง บริษัทฯ
  จึงได้พยายามเพิ่มศักยภาพในการแข่งขันและเพิ่มโอกาสในการเข้าไปประมูลงานในโครงการต่างๆ
  มากขึ้น

  ส่งออก : ในปี 2552 บริษัทฯ ได้ส่งออกผลิตภัณฑ์สายไฟฟ้า สายเคเบิ้ล
  ไปจำหน่ายยังต่างประเทศ

  น้อยกว่าเมื่อเทียบกับปี 2551 เนื่องจากตลาดในต่างประเทศต้องใช้ต้นทุนในการผลิตสูงมาก
  จึงไม่สามารถแข่งขันกับประเทศจีน และเกาหลีใต้ได้ แต่บริษัทฯ
  ก็ได้พยายามเข้าร่วมประมูลงานในต่างประเทศให้มากที่สุด สำหรับผลิตภัณฑ์ลวดทองแดงอาบน้ำยา
  PTEWC ซึ่งเป็นบริษัทย่อยสามารถส่งออกได้ 100% ของยอดจำหน่ายทั้งหมด

  ทั้งนี้ บริษัทฯ ไม่มีตัวแทนจำหน่ายสินค้าในต่างประเทศ

  ข) ส่วนแบ่งทางการตลาดและสภาพการแข่งขัน

สายไฟฟ้าตัวนำอลูมิเนียม

จากปัญหาวิกฤตเศรษฐกิจโลกที่ชะลอตัวลง และส่งผลกระทบต่อภาพรวมของเศรษฐกิจไทย
ทำให้ความต้องการใช้สายไฟฟ้าภายในประเทศลดลง บริษัทฯ ต้องลดกำลังการผลิตลง
ซึ่งตลาดสายไฟฟ้าอลูมิเนียมมีความผันผวนเป็นอย่างมาก
สืบเนื่องจากราคาวัตถุดิบและราคาน้ำมันที่ปรับสูงขึ้นอย่างต่อเนื่อง นอกจากนี้ บริษัทฯ
ยังได้รับผลกระทบจากปัญหาเกี่ยวกับการเมืองภายในประเทศ
และการแข่งขันอย่างรุนแรงทั้งผู้ผลิตในประเทศ และต่างประเทศ ส่งผลให้บริษัทฯ
ได้รับยอดการสั่งซื้อจากหน่วยงานราชการลดลง ซึ่งลูกค้าส่วนใหญ่ยังคงเป็นหน่วยงานรัฐวิสาหกิจ
และลูกค้าภาคเอกชนที่ประกอบธุรกิจเกี่ยวเนื่องกับโครงการของรัฐวิสาหกิจ ในปี 2552 บริษัทฯ
มีส่วนแบ่งตลาดสายไฟฟ้าตัวนำอลูมิเนียมประมาณ ร้อยละ 30 ของตลาดภายในประเทศ (แหล่งที่มา
: ข้อมูลของบริษัทฯ)

สายไฟฟ้าตัวนำทองแดง

สถานการณ์ของตลาดสายไฟฟ้าตัวนำทองแดง มีการแข่งขันด้านราคากันอย่างรุนแรง
สืบเนื่องจากภาวะความ ผันผวนของราคาวัตถุดิบและราคาน้ำมัน
รวมถึงปัญหาการขาดความเชื่อมั่นทางการเมือง ทำให้ภาวะการตลาดถดถอย มีความ ไม่แน่นอน
อย่างไรก็ตาม ท่ามกลางสภาวะการณ์แข่งขันเช่นนี้ บริษัทฯ
ได้ใช้ความพยายามจนสามารถได้รับงานในส่วนของโครงการหลายโครงการอาทิเช่น
โครงการนิคมอุตสาหกรรมต่างๆ งานอาคารสูง คอนโดมิเนียม และบ้านจัดสรร เป็นต้น
ผู้ประกอบการรายใหญ่ในตลาดนี้ยังคงเป็น บริษัท สายไฟฟ้า บางกอกเคเบิ้ล จำกัด บริษัท
สายไฟฟ้า ไทย-ยาซากิจำกัด และบริษัท เอ็ม ซี ไอ ดาต้า จำกัด โดยในปี 2552 บริษัทฯ
มีส่วนแบ่งตลาดสายไฟฟ้าตัวนำทองแดงประมาณร้อยละ 15 ของตลาดภายในประเทศ (แหล่งที่มา :
ข้อมูลของบริษัทฯ)

สายไฟฟ้าแรงดันสูง

ตลาดของสายไฟฟ้าแรงดันสูง สืบเนื่องจากในปีที่ผ่านมาเกิดวิกฤตการณ์ทางการเงิน
และภาวะเศรษฐกิจที่ถดถอย ทำให้ภาคอุตสาหกรรมไฟฟ้าประสบปัญหาอย่างรุนแรง
และส่งผลให้บริษัทฯ ได้รับคำสั่งซื้อลดน้อยลง
อีกทั้งมีการนำเข้าสินค้าที่มีราคาถูกกว่าจากต่างประเทศ เช่น จีน เกาหลีใต้ ไต้หวัน เป็นต้น
มาใช้ทดแทนสินค้าที่ผลิตได้ในประเทศ ทำให้กลุ่มบริษัทฯ มียอดขายลดลงในปี 2552 บริษัทฯ
และบริษัทย่อย (SPEWC) มีส่วนแบ่งตลาดสายแรงดันสูงรวมกันประมาณร้อยละ 35
ของตลาดภายในประเทศ (แหล่งที่มา : ข้อมูลของบริษัทฯ)

สายเคเบิ้ลโทรศัพท์

ตลาดสายเคเบิ้ลโทรศัพท์ มีบริษัทผู้ประกอบการทั้งรายใหญ่ และรายเล็กหลายราย
รวมถึงบริษัทคู่แข่งจากต่างประเทศที่ได้ส่งผลิตภัณฑ์สายโทรศัพท์เข้ามาจำหน่ายยังในประเทศ
โดยในปีที่ผ่านมาหน่วยงานรัฐบาลและภาคเอกชนได้ใช้วิธีการประมูลงาน
ทำให้เกิดการแข่งขันด้านราคากันอย่างรุนแรง ซึ่งบริษัทฯ และบริษัทย่อย (SPEWC)
ได้พยายามรักษาส่วนแบ่งทางตลาดสายเคเบิ้ลโทรศัพท์ไว้รวมกันประมาณร้อยละ 15
ของตลาดภายในประเทศ (แหล่งที่มา : ข้อมูลของบริษัทฯ)

สายเคเบิ้ลใยแก้วนำแสง

ปัจจุบันผู้ผลิตสายเคเบิ้ลใยแก้วนำแสงที่สำคัญภายในประเทศยังคงมีเพียง 3 ราย
นอกจากนี้ยังมีผู้ประกอบการจากต่างประเทศที่เข้ามาแข่งขันในตลาดภายในประเทศไทย
ไม่ต้องเสียอัตราภาษีนำเข้า และมีต้นทุนในการผลิตที่ต่ำกว่าผู้ผลิตภายในประเทศ
ทำให้ผู้ผลิตภายในประเทศต้องแข่งขันอย่างยากลำบากในเรื่องของราคา
เนื่องจากวัตถุดิบทั้งหมดในการผลิตต้องนำเข้าจากต่างประเทศ ส่วนใหญ่บริษัทฯ
จะจำหน่ายสายเคเบิ้ลใยแก้วนำแสงให้แก่ผู้รับเหมาช่วงงานของรัฐวิสาหกิจ ในปี 2552 SFO
มีส่วนแบ่งตลาดสายเคเบิ้ลใยแก้วนำแสงประมาณร้อยละ 10 ของตลาดภายในประเทศ (แหล่งที่มา
: ข้อมูลของบริษัทฯ)

ลวดทองแดงอาบน้ำยา

SPEWC เป็นหนึ่งในสามผู้ผลิตลวดทองแดงอาบน้ำยาที่ได้มาตรฐานสูงสุดในประเทศไทย
และได้รับมาตรฐาน UL (Underwriters Laboratories Inc.)
ซึ่งมีมาตรฐานเป็นที่ยอมรับในวงการผู้ผลิตเครื่องใช้ไฟฟ้า ทั้งในประเทศ และต่างประเทศ
ที่ผลิตเพื่อส่งสินค้าไปขายในประเทศสหรัฐอเมริกา และตลาดยุโรป (EU)
ตลาดลวดทองแดงอาบน้ำยามีการแข่งขันด้านราคาและการบริการที่ค่อนข้างรุนแรง แต่ SPEWC
มุ่งเน้นการแข่งขันด้านคุณภาพที่เที่ยงตรง การส่งสินค้าและการบริการที่รวดเร็ว มีความยุติธรรม
และรับผิดชอบในกรณีที่สินค้ามีปัญหาอย่างเต็มที่ ด้วยสภาวะ การแข่งขันที่รุนแรงขึ้น SPEWC
ได้กำหนดนโยบายมุ่งเน้นขายสินค้าให้แก่กลุ่มลูกค้าเป้าหมายที่มีความต้องการใช้ผลิตภัณฑ์ของบริษัทฯ
อย่างแท้จริง (Niche Market) นอกจากนี้ SPEWC
ได้พยายามติดตามขายให้แก่ลูกค้าเก่าในตลาดเดิม และหาลูกค้าใหม่ในตลาดเดิม
พร้อมกับหาตลาดใหม่ทั้งตลาดส่งออกและตลาดในประเทศ ปัจจุบัน SPEWC
ได้พัฒนาระบบบัญชีต้นทุนสินค้าให้มีความละเอียด ถูกต้องแม่นยำ ทันสมัย และตรงเวลา (Real
Time) มากขึ้น ซึ่งจะส่งผลให้ SPEWC เพิ่มขีดความสามารถในการคัดกรองลูกค้า
หรือคำสั่งซื้อจากลูกค้า มากขึ้นด้วย

สิทธิและข้อจำกัดในการดำเนินธุรกิจการผลิต

ผลิตภัณฑ์ของบริษัทฯ มีคุณภาพที่ได้มาตรฐานทั้งในและต่างประเทศ เช่น มาตรฐาน TIS, ICEA,
IEC, JIS และ ASTM บริษัทฯ มีเทคโนโลยีที่มีมาตรฐานสูง และผลิตสินค้าที่มีคุณภาพ ในปี 2539
ได้รับการรับรองระบบคุณภาพที่ได้มาตรฐาน ISO 9002 : 1994 จาก Bureau Veritas
Quality International (BVQI) และในปี 2540 ได้รับการรับรองมาตรฐาน ISO 9002 :
1994 จากสำนักงานมาตรฐานผลิตภัณฑ์อุตสาหกรรม กระทรวงอุตสาหกรรม
และมีการปรับเปลี่ยนเรื่อยมาจนกระทั่งปัจจุบันเป็น ISO 9001:2008
จากหน่วยรับรองแห่งชาติอันได้แก่ สถาบันรับรองมาตรฐานไอเอสโอ (MASCI : Management
System Certification Institute) และหน่วยรับรองสากลอันได้แก่ BV : Bureau
Veritas อีกทั้งห้องปฏิบัติการทดสอบของบริษัทฯ
ยังได้รับการรับรองความสามารถห้องปฏิบัติการทดสอบตามมาตรฐาน ISO/IEC 17025 : 2005
จากหน่วยรับรองแห่งชาติของสำนักงานมาตรฐานผลิตภัณฑ์อุตสาหกรรม ได้แก่ TLAS : Thai
Laboratory Accreditation Scheme

SFO ซึ่งเป็นบริษัทย่อยของบริษัทฯ ได้รับการรับรองระบบคุณภาพ ISO 9002 ตั้งแต่ปี 2542
ต่อมาในปี 2546 ได้เปลี่ยนเป็น ISO 9001 : 2000
นอกจากนี้ระบบคุณภาพดังกล่าวยังได้รับการรับรองจาก สถาบันรับรองมาตรฐานไอเอสโอ
ซึ่งจะส่งผลด้านบวกต่อยอดจำหน่ายของบริษัทฯ
โดยเฉพาะอย่างยิ่งกับยอดจำหน่ายให้กับหน่วยงานรัฐวิสาหกิจ
ซึ่งสินค้าจะต้องได้รับการรับรองมาตรฐาน นอกจากนี้ ในปี 2551
ได้ยื่นคำขอใบรับรองระบบการจัดการสิ่งแวดล้อมมาตรฐาน ISO 14000 : 2004
กับสำนักงานมาตรฐานผลิตภัณฑ์อุตสาหกรรม และได้รับใบอนุญาตดังกล่าวในเดือน มกราคม 2551
ซึ่งจะเป็นผลดีต่อการ ทำตลาดต่างประเทศ
เนื่องจากบางประเทศมีนโยบายกีดกันทางการค้าและจะทำการค้ากับบริษัทที่มีการจัดการสิ่งแวดล้อมที่ถูกต้องและเหมาะสมเท่านั้น

PTEWC ได้รับสิทธิพิเศษจากคณะกรรมการส่งเสริมการลงทุน (BOI)
ในโครงการผลิตลวดทองแดงอาบน้ำยาเพื่อการส่งออก โดยปัจจุบันยังคงได้รับสิทธิประโยชน์ทางภาษี
คือได้รับยกเว้นอากรขาเข้าของวัตถุดิบ
หรือวัสดุที่จำเป็นในการผลิตและเครื่องจักรที่ต้องนำเข้าจากต่างประเทศ
ซึ่งในส่วนเครื่องจักรต้องขออนุญาตเป็นคราวๆ ไป แต่ PTEWC ก็ถูกจำกัดสิทธิ
ภายในเรื่องการห้ามจำหน่ายสินค้าภายในประเทศด้วยโดยต้องส่งออกแต่เพียงอย่างเดียว

ข้อจำกัดในการดำเนินธุรกิจการผลิต

ตามที่รัฐบาลก่อนๆ ได้มีนโยบายในการแปรรูปรัฐวิสาหกิจ
จึงทำให้หน่วยงานภาครัฐวิสาหกิจที่ถูกแปรรูปเป็นบริษัทมหาชนแล้ว ได้แก่ TOT และ CAT เป็นต้น
ต้องมีการปรับเปลี่ยนนโยบายการจัดซื้อ จัดจ้าง จากเดิมที่เคยระบุให้มีการจัดซื้อ
จัดจ้างเฉพาะผลิตภัณฑ์ที่ผลิตภายในประเทศ
เพื่อเป็นการส่งเสริมผู้ผลิตสินค้าในประเทศตามนโยบายจากรัฐบาลนั้น
ได้เปลี่ยนนโยบายเป็นให้มีการจัดซื้อจัดจ้างโดยเสรีซึ่งหมายถึง
การยอมให้มีการนำเข้าผลิตภัณฑ์จากต่างประเทศได้ ทำให้บริษัทฯ
และบริษัทย่อยต้องเผชิญภาวะการแข่งขันในด้านราคาและการตลาดรุนแรงมากขึ้นด้วย

  4.1.3 การจัดหาผลิตภัณฑ์หรือบริการ

  ก) การผลิตหรือการจัดหาผลิตภัณฑ์เพื่อจำหน่าย

โรงงานของบริษัทฯและ SFO ตั้งอยู่เลขที่ 35/1 และ 35/2 หมู่ 22 ถนนสุวินทวงศ์
ตำบลศาลาแดง อำเภอ บางน้ำเปรี้ยว จังหวัดฉะเชิงเทรา ประกอบด้วยโรงงาน 4 หลัง ดังนี้
โรงงานผลิตสายอลูมิเนียมเคเบิ้ล (Aluminium Cable), โรงงานผลิตสายไฟฟ้า (Power
Cable), โรงงานผลิตสายเคเบิ้ลโทรศัพท์ (Telephone Cable)
และโรงงานผลิตสายเคเบิ้ลใยแก้ว นำแสงของ SFO

สำนักงานของ SPEWC และ PTEWC ตั้งอยู่เลขที่ 2922/311-312 ชั้น 30
อาคารชาญอิสสระทาวเวอร์ 2 ถนนเพชรบุรีตัดใหม่ แขวงบางกะปิ เขตห้วยขวาง กรุงเทพฯ
ส่วนโรงงานตั้งอยู่เลขที่ 8 หมู่ที่ 5 ถนนติวานนท์ ตำบลบ้านใหม่ อำเภอเมืองปทุมธานี
จังหวัดปทุมธานี ซึ่งประกอบด้วยอาคารต่างๆ ดังนี้

1. อาคารสำนักงานโรงงาน 2 อาคาร

2. อาคารเครื่องจักร 8 โรงงาน

3. โรงเก็บสินค้า 6 อาคาร

4. อาคารชั่วคราวสำหรับบรรจุสินค้า 2 อาคาร

5. อาคารรักษาความปลอดภัย 1 อาคาร

สำนักงาน และโรงงานของบริษัท เซี่ยงไฮ้ ยะหยาง อีเล็คทริค จำกัด ตั้งอยู่เลขที่ 2525 ถนนต้าเย่ อู่เฉียว ฟ่งเซี่ยน เซี่ยงไฮ้ ประเทศจีน 

กำลังการผลิต และอัตราการใช้กำลังการผลิตของบริษัทฯ

+---------------------------------+-----------+-----------+-----------+
| กำ                              | ปี 2552    | ปี 2551    | ปี 2550    |
| ลังการผลิตและปริมาณการผลิตที่เกิดขึ้นจริง |           |           |           |
+---------------------------------+-----------+-----------+-----------+
| ผลิตภัณฑ์สายไฟฟ้าตัวนำอลูมิเนียม        |           |           |           |
+---------------------------------+-----------+-----------+-----------+
| กำลังการผลิตเต็มที่ต่อปี : 14,400      |           |           |           |
| เมตริกตัน (อลูมิเนียม)               |           |           |           |
+---------------------------------+-----------+-----------+-----------+
| ปริมาณการผลิตจริง (เมตริกตัน)        | 3,438     | 7,161     | 8,368     |
+---------------------------------+-----------+-----------+-----------+
| อัตราการใช้กำลังการผลิต (%)         | 24        | 50        | 58        |
+---------------------------------+-----------+-----------+-----------+
| ผลิตภัณฑ์สายไฟฟ้าตัวนำทองแดง         |           |           |           |
+---------------------------------+-----------+-----------+-----------+
| กำลังการผลิตเต็มที่ต่อปี : เมตริกตัน     | 9,600     | 7,200     | 7,200     |
| (ทองแดง)                        |           |           |           |
+---------------------------------+-----------+-----------+-----------+
| ปริมาณการผลิตจริง (เมตริกตัน)        | 3,229     | 4,873     | 4,523     |
+---------------------------------+-----------+-----------+-----------+
| อัตราการใช้กำลังการผลิต (%)         | 34        | 68        | 63        |
+---------------------------------+-----------+-----------+-----------+
| ผลิตภัณฑ์สายเคเบิ้ลโทรศัพท์            |           |           |           |
+---------------------------------+-----------+-----------+-----------+
| กำลังการผลิตเต็มที่ต่อปี: 1,440,000    |           |           |           |
| คู่กิโลเมตร (โทรศัพท์)               |           |           |           |
+---------------------------------+-----------+-----------+-----------+
| ปริมาณการผลิตจริง (คู่กิโลเมตร)       | 252,195   | 144,823   | 107,740   |
+---------------------------------+-----------+-----------+-----------+
| อัตราการใช้กำลังการผลิต (%)         | 18        | 10        | 7         |
+---------------------------------+-----------+-----------+-----------+
| ผลิตภัณฑ์สายไฟฟ้าแรงดันสูง            |           |           |           |
+---------------------------------+-----------+-----------+-----------+
| กำลังการผลิตเต็มที่ต่อปี : 4,800       |           |           |           |
| เมตริกตัน (XLPE)                  |           |           |           |
+---------------------------------+-----------+-----------+-----------+
| ปริมาณการผลิตจริง (เมตริกตัน)        | 997       | 2,191     | 2,420     |
+---------------------------------+-----------+-----------+-----------+
| อัตราการใช้กำลังการผลิต (%)         | 21        | 46        | 50        |
+---------------------------------+-----------+-----------+-----------+

กำลังการผลิต และอัตราการใช้กำลังการผลิตของบริษัทย่อย (SPEWC, PTEWC, SFO, Shanghai
Yayang)

  ----------------------------------- ------------ ------------ ------------
  กำลังการผลิตและปริมาณการผลิตที่เกิดขึ้นจริง   ปี 2552       ปี 2551       ปี 2550

  SPEWC, PTEWC                                                  

  ผลิตภัณฑ์ลวดทองแดงอาบน้ำยา                                        

  กำลังการผลิตเต็มที่ต่อปี : เมตริกตัน         21,600       21,600       21,600

  ปริมาณการผลิตจริง (เมตริกตัน)            7,634        11,779       12,883

  อัตราการใช้กำลังการผลิต (%)             35           54           60

  ผลิตภัณฑ์สายไฟฟ้าตัวนำทองแดง                                       

  กำลังการผลิตเต็มที่ต่อปี : เมตริกตัน         3,600        3,600        3,600

  ปริมาณการผลิตจริง (เมตริกตัน)            24           2.5          5

  อัตราการใช้กำลังการผลิต (%)             0.66         0.06         0.1

  ผลิตภัณฑ์สายเคเบิ้ลโทรศัพท์                                          

  กำลังการผลิตเต็มที่ต่อปี : คู่กิโลเมตร        2,304,000    2,304,000    2,304,000
  (โทรศัพท์)                                                      

  ปริมาณการผลิตจริง (คู่กิโลเมตร)           254,825      329,168      523,531

  อัตราการใช้กำลังการผลิต (%)             10.80        14           23

  SFO                                                           

  ผลิตภัณฑ์สายเคเบิ้ลใยแก้วนำแสง                                      

  กำลังการผลิตเต็มที่ต่อปี : (Km-fiber/year) 500,000      500,000      500,000

  ปริมาณการผลิตจริง (km-fiber)           99,202       107,600      139,036

  อัตราการใช้กำลังการผลิต (%)             19.84        21.52        28

  Shanghai Yayang                                               

  ผลิตภัณฑ์ลวดทองแดงอาบน้ำยา                                        

  กำลังการผลิตเต็มที่ต่อปี : เมตริกตัน         8,400        8,400        7,200

  ปริมาณการผลิตจริง (เมตริกตัน)            3,652        4,424        5,209

  อัตราการใช้กำลังการผลิต (%)             43           53           72
  ----------------------------------- ------------ ------------ ------------

ข) แหล่งที่มาของวัตถุดิบสำคัญ

บริษัทฯ ได้รับการถ่ายทอดเทคโนโลยีการผลิตต่างๆ จากกลุ่มผู้ถือหุ้นชาวไต้หวัน
และได้นำมาพัฒนาเพิ่มเติม นอกจากนี้บริษัทฯ ยังได้รับการสนับสนุนเทคโนโลยีการผลิตใหม่ๆ
จากบริษัท ฟูจิกุระ จำกัด ประเทศญี่ปุ่น มาเป็นเวลากว่า 20 ปี

ผลกระทบต่อสิ่งแวดล้อม

บริษัทฯ
ได้ดำเนินการผลิตโดยใช้เทคโนโลยีการผลิตที่ทันสมัยซึ่งไม่ส่งผลกระทบต่อสิ่งแวดล้อมเกินกว่าขอบเขตที่กฎหมายกำหนดและไม่เคยถูกร้องเรียน
หรือมีข้อพิพาทเกี่ยวกับผลกระทบต่อสิ่งแวดล้อม

วัตถุดิบ

ในปี 2552 วัตถุดิบที่ใช้ในการผลิตของบริษัทฯ ประมาณร้อยละ 80
นำเข้ามาจากต่างประเทศโดยผ่านบริษัท ตัวแทนในประเทศไทย และร้อยละ 20
ใช้วัตถุดิบในประเทศ จำนวนผู้จำหน่ายวัตถุดิบมีทั้งหมด 45 ราย โดยแบ่งเป็นผู้จำหน่าย ในประเทศ
26 ราย และต่างประเทศ 19 ราย

วัตถุดิบหลักที่บริษัทฯ ใช้ในการผลิตแบ่งได้เป็น 3 ชนิด ดังนี้

ตัวนำ :

วัตถุดิบตัวนำที่สำคัญได้แก่ โลหะสองชนิด คืออลูมิเนียม และทองแดง ซึ่งมีความบริสุทธิ์ในอัตรา
ร้อยละ 99.70 สำหรับอลูมิเนียม และร้อยละ 99.90 สำหรับทองแดง
โลหะทั้งสองชนิดนำเข้าจากต่างประเทศ เช่น ประเทศอินโดนีเซียออสเตรเลีย และฟิลิปปินส์ ฯลฯ
ราคาของโลหะทั้งสองควบคุมโดยตลาดกลางที่ประเทศอังกฤษ (London Metal Exchange) ซึ่ง
แต่เดิมบริษัทฯ เป็นผู้รับภาระในการจัดซื้อ-จัดหาวัตถุดิบให้แก่ลูกค้า แต่ปัจจุบันลูกค้าของบริษัทฯ
ที่เป็นรัฐวิสาหกิจบางแห่ง ได้เปลี่ยนนโยบายมาเป็นจัดซื้อและหาวัตถุดิบเอง
โดยทำสัญญาจ้างให้บริษัทฯเป็นผู้ผลิตสายไฟฟ้าสำเร็จรูปให้ ด้วยเหตุนี้บริษัทฯ
จึงลดภาระในการจัดซื้อ จัดหา และจัดเก็บวัตถุดิบ
ตลอดจนลดผลกระทบทางด้านลบจากความผันผวนของราคาของวัตถุดิบเหล่านี้ในตลาดโลก

ฉนวน (กึ่งฉนวน) : ปัจจุบันประเภทของฉนวนและกึ่งฉนวนที่บริษัทฯ ใช้อยู่มี 3 ชนิด ดังนี้

 Thermoplastic ที่ใช้งานมี 2 ชนิด คือ

-   Polyvinyl Chloride จัดซื้อจากผู้ผลิตในประเทศซึ่งมีอยู่ 2 ราย ได้แก่ บริษัท แอ็พพลาย
    ดีบี อินดัสเตรียล จำกัด และบริษัท กิจเจริญพร จำกัด

  - Polyethylene จัดซื้อจากผู้ผลิตในประเทศ 3 รายได้แก่ TPC, Global Connection,
  Polymers และต่างประเทศ อีก 3 รายได้แก่ DOW, Borouge, Polyone จากประเทศ
  สหรัฐอเมริกา, ญี่ปุ่น, ฟินแลนด์, เบลเยี่ยม จีน และ สหรัฐอาหรับเอมิเรตส์ เป็นต้น

   Thermosetting จัดซื้อจากผู้ผลิตในต่างประเทศทั้งหมด เช่น เบลเยี่ยม, สหรัฐอเมริกา,
  ญี่ปุ่น, สวีเดน และฟินแลนด์

   Semi-conductive จัดซื้อจากผู้ผลิตในต่างประเทศทั้งหมด เช่น เบลเยี่ยม, สหรัฐอเมริกา,
  ญี่ปุ่น, สวีเดน และฟินแลนด์

ใยแก้วนำแสง : บริษัท ฟูจิกุระ จำกัด (ญี่ปุ่น) เป็นบริษัทเดียวที่เป็นผู้จำหน่ายใยแก้วนำแสงให้แก่
SFO และ

  SFO ซื้อวัตถุดิบใยแก้วนำแสงจากบริษัท ฟูจิกุระ จำกัด เพียงบริษัทเดียวเท่านั้น

ทองแดงแผ่นบริสุทธิ์ 99.9 % (Copper Cathode) และทองแดงเส้นบริสุทธิ์ 99.9 % (Copper
Rod)

วัตถุดิบสำคัญของ SPEWC และ PTEWC ต้องนำเข้าจากต่างประเทศ โดยติดต่อซื้อจากบริษัทนายหน้า
(Broker) เนื่องจากทองแดงจัดเป็นสินค้า Commodity
ประเภทหนึ่งโดยมีตลาดซื้อขายหลักอยู่ในประเทศอังกฤษ คือ LONDON METAL EXCHANGE
ซึ่งราคาจะปรับขึ้นลงตลอดเวลา ขึ้นอยู่กับอุปสงค์และอุปทานในตลาด
เนื่องจากความผันผวนของราคาและปริมาณการผลิตจากเหมืองแร่ทองแดง SPEWC และ PTEWC
จึงต้องมีการทำสัญญาซื้อขายกันเป็นรายปี และมีการกำหนดโควต้าการสั่งซื้อขั้นต่ำต่อเดือน
ซึ่งเป็นข้อตกลงกับผู้ขายด้วยว่ามีพันธะที่ต้องจัดหาทองแดงมาส่งมอบให้ได้ตามจำนวนที่ระบุในสัญญาดังกล่าว

  4.1.4. งานที่ยังไม่ได้ส่งมอบ

ณ วันที่ 31 ธันวาคม 2552 บริษัทฯ และบริษัทย่อยมียอดสั่งซื้อที่ยังไม่ได้ส่งมอบจำนวน 363.77
ล้านบาท

  4.2 กลุ่มธุรกิจเพื่อการลงทุน

บริษัท ซีทีดับบลิว เบต้า จำกัด ซึ่งประกอบธุรกิจด้วยการลงทุนในบริษัทอื่น
โดยมีวัตถุประสงค์เพื่อแสวงหากำไรจากผลต่างระหว่างราคาขายและราคาทุน (Capital Gain)
เท่านั้น

  4.3 กลุ่มธุรกิจการสื่อสารและโทรคมนาคม

บริษัท LOXPAC เป็นบริษัทที่ได้รับสัมปทานด้านบริการสื่อสารผ่านทางโทรศัพท์ ทั้งในประเทศ
และต่างประเทศ รวมถึง โทรสาร โทรศัพท์สาธารณะ วิทยุติดตามตัว โทรศัพท์เคลื่อนที่
ศูนย์เครือข่ายสัญญาณ อินเตอร์เน็ต เคเบิ้ลทีวี ในเขตการค้าและเศรษฐกิจพิเศษ ( Free
Economic and Trade Zone ) ของประเทศเกาหลีเหนือ บริษัทฯ ได้ร่วมก่อตั้งบริษัท NEAT &
T (North East Asia Telephone & Telecommunications Co.)
เป็นผู้ประกอบการในเขตการค้าและเศรษฐกิจพิเศษภายในประเทศเกาหลีเหนือ เมื่อปี 2539
โดยร่วมลงทุนกับ KPTC (Korea Postal & Telecommunications Co.) NEAT&T
มีผลกำไรจากการดำเนินงานนับตั้งแต่ก่อตั้ง โดยในช่วง 5 ปีที่ผ่านมาตั้งแต่ปี 2548, 2549,
2550, 2551 และ 2552 มีการจ่ายเงินปันผลเป็นจำนวนเงิน 0.60, 0.48, 0.41, 0.37 และ
0.37 ล้านเหรียญสหรัฐอเมริกา ตามลำดับ